वर्धा जिले में नदी में विसर्जन के दौरान भगवान गणेश की मूर्ति के साथ सेल्फी लेने के क्रम में तीन छात्रों की डूबकर मौत हो गई, जबकि उनके एक दोस्त को स्थानीय नागरिकों ने बचा लिया। गोदावरी में विसर्जन के दौरान वालुज के एक स्कूल शिक्षक परमेश्वर शेनगुले की डूबने से मौत हो गई, जबकि नांदेड़ में एक सफाईकर्मी की भी मौत हो गई। जलगांव की कांग नदी में दो युवा पानी के तेज प्रवाह में बह गए। एक का शव बरामद कर लिया गया, जबकि एक अन्य लापता है। पुणे में विसर्जन के बाद से दो लोग लापता हैं। अभी इस बारे में विस्तृत जानकारी उपलब्ध नहीं है।